armvectores/hy_wikipedia_2023 huggingface dataset:
Բորիս Տխոր

Բորիս Իվանովիչ Տխոր (ռուս.՝ Борис Иванович Тхор, 1929, ԽՍՀՄ - 2009, Մոսկվա, Ռուսաստան), խորհրդային և ռուս ճարտարապետ։ ՌՍՖՍՌ վաստակավոր ճարտարապետ (1981), պետական մրցանակի դափնեկիր։
Ավարտել է Մոսկվայի ճարտարապետության ինստիտուտը։ 12 հուշարձանների նախագծերի հեղինակ է, այդ թվում՝ «Լենինսկիե գորի» և «Գորկովսկայա» (այժմ՝ Տվերսկայա) մետրոյի կայարանների, «Օլիմպիական» սպորհամալիրի, Խորհուրդների պալատի։ 1952-1959 թվականներին աշխատել է «Մետրոգիպրոտրանս» (Մետրոպոլիտենի և տրանսպորտային կառույցների շինարարության պետական նախագծային-որոնողական ինստիտուտ), 1959-2002 թվականներին ղեկավարել է Մոսպրոեկտ-2-ի № 6 արվեստանոցը։ Պիցունդայի առողջարանային քաղաքի առևտրի կենտրոնի հեղինակներից մեկն է (1962-1968), ինչպես նաև Մոնրեալում 1967 թվականի Համաշխարհային ցուցահանդեսի ԽՍՀՄ-ի տաղավարի հեղինակ (1967):
Տխորի նախագծերով Մոսկվայում վերանորոգվել են Սրետենկա փողոցի և Ցվետնոյ բուլվարի բնակելի տարածքները։ Համահեղինակ է Սրետենկայի «Դրամատիկական արվեստի դպրոցի» նոր թատրոնի շենքի նախագծի (բացվել է 2001 թվականի մայիսին «Ուրան» կինոթատրոնի տեղում), ինչպես նաև Մոսկվա Սիթիի։


== Ծանոթագրություններ ==
Ջեքսոն շրջան (Միսսիսիպի)

Ջեքսոն շրջան (անգլ.՝ Jackson County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.883 կմ² է, բնակչությունը՝ 139.668 մարդ (2010 թ. տվյալներով)։ Շրջկենտրոնն է Փասկագուլա բնակավայրը։ Կազմավորվել է 1812 թ.։ Շրջանն անվանակոչվել է ի պատիվ ԱՄՆ-ի նախկին նախագահներից մեկի՝ Էնդրյու Ջեքսոնի։


== Ծանոթագրություններ ==
Ռեալգար

Ռեալգալ (ֆրանս․ realgar, արաբ. ռախջ ալ գհար - քարանձավի, հանքի փոշի), միներալ, AsS։ Պարունակում է 70,1% As։ Բյուրեղային համակարգը մոնոկլինային է։ Առաջացնում է վառ նարնջակարմիր գույնի զուգահեռանիստեր։ Հանդիպում է հոծ հատիկային զանգվածների կամ փոշենման հողային կուտակների ձևով։ Փխրուն է, կարծրությունը՝ 1,5-2, խտությունը՝ 3560-3590 կգ/մ։ Հանդես է գալիս, սովորաբար, աուրիպիգմենտի, անտիմոնիտի, կապարային, արծաթային և ոսկու հիդրոթերմալ հանքանյութերի հետ։ Արևի լույսի ազդեցությամբ քայքայվում և անցնում է դեղին աուրիպիգմենտի։ Ռեալգալը մկնդեղ ստանալու կարևոր հանքանյութ է։ Հանքավայրեր կան ԱՍՀՄ-ում (Անդրկովկասում), Չեխոսլովակիայում, Ռումինիայում, Հունաստանում, ԱՄՆ-ում, Ճապոնիայում։


== Ծանոթագրություններ ==
Կարեն Ոսկանյան

Կարեն Ոսկանյան (27 հոկտեմբերի, 1975, Բաքու - 11 հուլիսի, 1999, Ստեփանակերտ), հայ ազատամարտիկ, Արցախյան ազատամարտի մասնակից։


== Կենսագրություն ==
Կարեն Ոսկանյանը ծնվել է 1975 թ. հոկտեմբերի 27-ին Բաքու քաղաքում։ Նրա հիվանդության պատճառով ընտանիքը 1976 թ. տեղափոխվել է Առաջաձոր։ Ավարտել է գյուղի միջնակարգ դպրոցը։ 1993 թ. զորակոչվել է ԼՂՀ ՊԲ շարքերը, ծառայել Խաչենի գումարտակում։ Առաջին անգամ վիրավորվել է ականի պայթյունից «ԿամԱԶ» մակնիշի մեքենայով դիրքերը գնալիս։ Երկրորդ անգամ վիրավորվել է ոտքից թշնամու գնդակից։ 1995 թ. նոյեմբերից Խոջալվում անցել է սպայական վեցամսյա դասընթացներ, ապա ծառայել Մատաղիսի գնդում որպես վաշտի հրամանատար, ուներ ավագ լեյտենանտի զինվորական կոչում։ Վիրավորվել է 1999 թ. հուլիսի 3-ին դիրքերում, թշնամու գնդակից, մահացել հուլիսի 11-ին Ստեփանակերտի հոսպիտալում։ Հետմահու պարգևատրվել է «Արիության համար» մեդալով։ Ամուսնացած չէր։ Հանգչում է Առաջաձորի գերեզմանատանը։


== Ծանոթագրություններ ==
Ալֆոնսո (Չեսթերի կոմս)

Ալֆոնսո (անգլերեն՝ Alfonso, նոյեմբերի 24, 1273, Բայոնա - օգոստոսի 19, 1284, Վինձոր ամրոց, Անգլիայի թագավորություն), նաև անվանում էին Ալֆոնս, Չեսթերի կոմս, Անգլիայի թագի ժառանգորդ, ով երբեք չդարձավ թագավոր։
Ալֆոնսոն Անգլիայի թագավոր Էդուարդ I-ի և Էլեանոր Կաստիլիացու իններորդ զավակն էր։ Նա ծնվել է Գասկոնի Բայոննա քաղաքում, որը պատկանում էր նրա մորեղբայր Կաստիլիայի թագավոր Ալֆոնսո X-ին, մինչև նրա ծնողներն ամուսնացան 1254 թվականին։ Ալֆոնսոյին անվանել են մորեբոր պատվին։ Անգամ Էլեանոր թագուհին խնդրել է իր եղբորը գալ Գասկոն և դառնալ երիտարդ արքայազնի կնքահայրը։
Ալֆոնսոյի ավագ եղբայր Հովհաննեսը մահացել է 1271 թվականին, մյուս ավագ եղբայր Հենրին՝ 1274 թվականին, ինչից հետո նա մնաց զույգի միակ որդին թագուհու կյանքի վերջին ամիսներին։ Քանի որ նրա ծնողները շատ էին ճանապարհորդում, Ալֆոնսոն հաճախ էր մենակ մնում։ Այնուամենայնիվ Էլեանոր թագուհին ձգտում էր մասնակցել նրա դաստիարակությանը, անգամ նրա խոհարարը իսպանացի էր։
Տասը տարեկանում Ալֆոնսոն նշանադրվեց Մարգարետի հետ, ով Հոլանդիայի կոմս Ֆլորիս V-ի դուստրն էր։ Տեղի էր ունենում ճոխ հարսանյաց արարողության նախապատրաստում, երբ նա հիվանդացավ և հարսանյաց արարողությունից մի քանի ամիս առաջ մահացավ։ 
Ալֆոնսոյի մահից շատ չանցած ծնվեց նրա կրտսեր եղբայր Էդուարդը, ով դարձավ գահի ժառանգորդ։ Ալֆոնսոն հուղարկավորվեց Վեստմինստերյան աբբայությունում, չնայած նրա գերեզմանի ստույգ վայրը հայտնի չէ։


== Ծանոթագրություններ ==
Խետովո

Խետովո (ռուս.՝ Хетово), գյուղ Ռուսաստանի, Արխանգելսկի մարզի Վինոգրադովսկի շրջանի կազմում։
Բնակչությունը 2010 թվականին գրանցված տվյալներով կազմում էր 454 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8110) Հիթ

(8110) Հիթ (անգլ.՝ Heath), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 27-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,629925 ա. մ., առավելագույնը մոտենում է 2,4265 ա. մ. հեռավորության վրա և հեռանում 2,8333 ա. մ.։ Արեգակի շուրջ մեկ ամբողջական պտույտ է կատարում 1557,81 երկրային օրվա ընթացքում, իր ուղեծրով շարժվելով միջինում 0,231094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8110) Հիթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայկա Մոնրո

Մայկա Մոնրո (մայիսի 29, 1993(1993-05-29), Սանտա Բարբարա, Կալիֆոռնիա, ԱՄՆ, (անգլ.՝ Maika Monroe)), ամերիկյան դերասանուհի և պրոֆեսիոնալ կայթսերֆիստ։


== Կենսագրություն ==
Կինոյում իր դեբյուտ կատարել է 2012 թվականին «Ամեն գնով» ֆիլմում։ Նույն տարում դեր է ստացել «Աշխատանքի օր» ֆիլմում, որտեղ խաղացել է Մենդիի դերը։ 2014 թվականին խաղացել է «Նա» սարսափ ֆիլմի գլխավոր դերում։ Ֆիլմը ցուցադրվել է Կաննի կինոփառատոնում և արժանացել քննադատների հիացական արձագանքների։ Նա նաև ունեցել է դեր գիտական-ֆանտաստիկ «5-րդ ալիք» ֆիլմում։


== Ֆիլմագրություն ==


== Ծանոթագրություններ ==
Բարբրո Վեստերհոլմ

Բարբրո Վեստերհոլմ (շվեդերեն՝ Barbro Westerholm, հունիսի 16, 1933(1933-06-16), Ստոկհոլմ - մարտի 13, 2023(2023-03-13)), շվեդ քաղաքական գործիչ, Լիբերալների կուսակցության անդամ։ Ստոկհոլմյան շրջանի շվեդական Ռիքսդագի անդամ (1988-1999 թվականներ, 2006 թվականից)։ 2020 թվականի դրությամբ Ռիքսդագի ամենատարեց անդամն է։


== Կենսագրություն ==
Բարբրո Վեստերհոլմը ծնվել է 1933 թվականի հունիսի 16-ին Ստոկհոլմում, ապահովագրության վիճակագիր Հելգե Լագերհենի և նրա կնոջ` Հերնհիլդի (ծննդյամբ  Վերներ) ընտանիքում։ 
1959 թվականին ստացել է բժշկության լիցենզիատի գիտական աստիճան։ 1965 թվականին պաշտպանել է դոկտորական դիսերտացիան Կարոլինյան ինստիտուտում։ 1960-ականների կեսերից ակտիվ գործունեություն է ծավալել դեղագործական հսկողության ոլորտում՝ դառնալով Շվեդիայի դեղագործական հսկողության առաջամարտիկներից մեկը։ Նա նաև մասնակցել է ԱՀԿ թմրանյութերի բառարանի կազմմանը, մասնակցել է ԱՀԿ դեղամիջոցների մոնիտորինգի միջազգային ծրագրին։ 
1979-1985 թվականներին զբաղեցրել է Առողջապահության և սոցիալական ապահովության ազգային խորհրդի գլխավոր տնօրենի պաշտոնը։ 1979 թվականին Վեստերհոլմի նախաձեռնությամբ խորհուրդը հոմոսեքսուալությունը հանել է հոգեկան հիվանդությունների ցուցակից։
1998 թվականին ընտրվել է Ռիքսդագի անդամ և վերընտրվել 1991, 1994 և 1998 թվականներին։ 1999 թվականին կամավոր հեռացել է պատգամավորությունից, որից հետո մինչև 2005 թվականը զբաղեցրել է Շվեդիայի կենսաթոշակառուների ասոցիացիայի նախագահի պաշտոնը։ Ռիքսդագի անդամ կրկին ընտրվել է 2006 թվականին և վերընտրվել 2010, 2014 և 2018 թվականներին։ Ներկայումս Շվեդիայի խորհրդարանի ամենատարեց անդամն է։ Ռիքսդագում ակտիվորեն պաշտպանում է տղամարդկանց և կանանց հավասարությունը։ Դեմ է համասեռամոլների նկատմամբ խտրականությանը, մասնավորապես նա միասեռ ամուսնությունների ճանաչման վերաբերյալ օրենսդրական մի շարք նախաձեռնությունների հեղինակ է։


== Պարգևներ ==
2004 – Ինգեմար Գեդենիուսի մրցանակ՝ հումանիզմի ոգով երկարատև և արժեքավոր աշխատանքի համար։
2009 - Հյուսիսային առողջապահական համալսարանի մրցանակ՝ տարեցների նկատմամբ խտրականության դեմ պայքարի համար։
2016 - Մալմյոյի համալսարանի պատվավոր դոկտոր։


== Ընտանիք ==
1959 թվականին Բարբրո Լագերհենն ամուսնացել է ֆինն-շվեդ Պիտեր Վեստերհոլմի հետ, որը նույնպես բժիշկ է եղել։ Նրանք ունեցել են չորս երեխա, որոնցից ամենահայտնին բլոգեր և լրագրող Յոհան Վեստերհոլմն է։


== Ծանոթագրություններ ==
Փափուռի (պար)

Փափուռի պարը չարխափան պար է։ Պարվել է չար ու բացասական ուժերին վանելու նպատակով։


== Ստուգաբանություն ==
Փափառա բառը կարող է ստուգաբանվել որպես ծեծ, մանրում, փշրում, խիստ պատժում, հարված ֆիզիկական և բարոյական առումով կամ աղետ, պատուհաս։


== Խորհուրդը ==
Փափուռի պարի մեջ առկա են այնպիսի շարժումներ, ինչպիսիք են ծափը, ոտքով հարվածելը և «չաթմա» զարկելը։ Ըստ ավանդույթի՝ ծափերի միջոցով վախեցվում էին չար ուժերը, իսկ կրունկով կամ թաթով հարվածելով գետնին՝ ժողովուրդը հարվածում էր նրանց գլխին ու աչքերին։
Չաթման նույն ծնկածալն է։ Հայերենում օգտագործվում է «զարկել» բայի հետ՝ չաթմա զարկել, և փոխարինում է ավելի հասկանալի «պպզել» բային։ Բառը հավանաբար գալիս է քրդերենից։ Չատմե – քրդերեն եզների լծի հարելաձողն է և շարժումը այդպես է կոչվում հավանաբար այն պատճառով, որ ծնկածալող մարդու ոտքերը նման են հարելաձողի։


== Պարային քայլեր ==
Պարն ունի երկու հատված՝ դանդաղ և արագ։ Արագ և դանդաղ մասերի շարժումները, որպես կանոն, չեն տարբերվում։ Դանդաղ մասի ժամանակ զսպանակային են շարժումները, իսկ արագ մասի ժամանակ արդեն դրանք վերածվում են թռիչքների։

պարն սկսվում է քայլով դեպի աջ՝ ձախ ոտքը խաչվելով անցնում է աջ ոտքի վրայով
ձախ ոտքը բարձրանում և ծալվում է հետ և իջնելուց հետո կրունկով հարվածում գետնին, իր սովորական դիրքից մի քիչ առաջ
այնուհետև աջ ոտքն է կատարում նույն գործողությունը, կրունկով հարվածում իր դիրքից մի քիչ առաջ և նաև հետո կողք
ոտքերը միանում են իրար, տեղում կատարվում է զսպանակային խաղ։


== Ծանոթագրություններ ==


== Արտաքին հղումներ ==
Փափուռի - ուսուցողական հոլովակ
Փափուռին Իսպանիայում` «Կարին» ավանդական երգի-պարի խմբի կատարմամբ
Ուս ուսի. Փափուռի
Դալլասի շրջան (Արկանզաս)

Դալլաս (անգլ.՝ Dallas County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.730 կմ² է, բնակչությունը՝ 8.116 մարդ (2007 թ. տվյալներով)։ Շրջկենտրոնն է Ֆորդիս բնակավայրը։ Կազմավորվել է 1845 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Ռինգաուդաս-Բրոնիսլովաս Սոնգայլա

Ռինգաուդաս–Բրոնիսլովաս Սոնգայլա (լիտ.՝ Ringaudas Bronislovas Songaila, ապրիլի 20, 1929(1929-04-20), Կլայպեդա, Լիտվա - հունիսի 25, 2019(2019-06-25), Տրակայ, Վիլնյուսի կոմսություն, Լիտվա), լիտվացի խորհրդային պետական և կուսակցական գործիչ, ԽՄԿԿ անդամ (1953)։
Ավարտել է Լիտվիայի անասնաբուժական ակադեմիան (1955)։ 1960-1961 թվականին եղել է Լիտվայի ԽՍՀ գյուղատնտեսության մինիստրի, 1961-1962 թվականին՝ Լիտվիայի ԽՍՀ Մինիստրների խորհրդի նախագահի տեղակալ, 1962 թվականից՝ Լիտվայի կոմկուսի ԿԿ քարտուղար։ 1981 թվականի հունվարից ընտրվել է ԼԽՍՀ Սինիստրների խորհրդի նախագահը։ 
Եղել է ԽՄԿԿ ԿՎՀ-ի անդամ (1981), Լիտվայի կոմկուսի ԿԿ բյուրոյի անդամ, ԽՍՀՄ 10-րդ գումարման Գերագույն խորհրդի պատգամավոր։
Մայիսիկ Ալեքսանյան

Մայիսիկ Ալեքսանյան (մարտի 26, 1972, Խանձաձոր, Հադրութի շրջան - դեկտեմբերի 22, 1993, Բոյուք Բահմանլու), հայ ազատամարտիկ, Արցախյան ազատամարտի մասնակից։


== Կենսագրություն ==
Մայիսիկ Ալեքսանյանը ծնվել է 1972 թ. մարտի 26-ին Հադրութի շրջանի Խանձաձոր գյուղում։ Ավարտել է տեղի ութամյա դպրոցը, այնուհետև սովորել Երևանի ավտոուսումնարանում։ Ավարտելուց հետո աշխատել է որպես վարորդ։
Մասնակցել է Հադրութի շրջանի գյուղերի, Ջաբրայիլի, Հորադիզի պաշտպանական և ազատագրական մարտերին։ Զոհվել է 1993 թ. դեկտեմբերի 22-ին՝ Բոյուք-Բահմանլուի կրակակետի վերացման համար մղված մարտերից մեկի ժամանակ։ Հետմահու պարգևատրվել է ԼՂՀ «Արիության համար» մեդալով։ Ամուսնացած չէր։ Հանգչում է Խանձաձորի գերեզմանատանը։


== Ծանոթագրություններ ==
Սիսուր Մայոր

Սիսուր Մայոր (իսպ.՝ Zizur Mayor), քաղաք և մունիցիպալիտետ Իսպանիայում, մտնում է Նավառա նահանգի մեջ։ Մունիցիպալիտետը գտնվում է Կուենկա-դե-Պամպլոնա շրջանում։ Տարածքը՝ 5.6 կմ² ։ Բնակաչությունը 13316 մարդ (2010 թվականի տվյալներով)։ Հեռավորությունը գյուղից մայրաքաղաք 5 կմ է։


== Արտաքին հղումներ ==
Պաշտոնական էջ
Ayuntamiento de Zizur Mayor / Zizur Nagusia
ZIZUR MAYOR / ZIZUR NAGUSIA in the Bernardo Estornés Lasa - Auñamendi Encyclopedia (Euskomedia Fundazioa) (Իսպաներեն)


== Պատկերասրահ ==
Պեդրաս Կոլորադաս

Պեդրաս Կոլորադաս (իսպ.՝ Piedras Coloradas), բնակավայր Ուրուգվայի հարավարևելյան մասում, Պայսանդու դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 1094 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
INE map of Piedras Coloradas Archived 2012-10-10 at the Wayback Machine.
Նարուսավա

Նարուսավա (ճապ.՝ 鳴沢村), գյուղ Ճապոնիայում, գտնվում է Տյուբու Յամանասիի պրեֆեկտուրայում։ Բնակչությունը կազմում է 2937 մարդ, բնակչության խտությունը՝ 32,79 մարդ/կմ², իսկ տարածքը՝ 89,56 կմ²։


== Աշխարհագրական դիրք ==
Գտնվում է Հոնսյու կղզու վրա Յամանասիի պրեֆեկտուրայում, Տյուբու շրջանում։ Սահմանակից է Ֆուձիյոսիդա, Ֆուձինոմիա քաղաքներին։


== Բնակչություն ==
Բնակչությունը կազմում է 2937 մարդ, իսկ խտությունը՝ 32,79 մարդ/կմ²։


== Ծանոթագրություններ ==


== Հղումներ ==
Պաշտոնական կայք(ճապոներեն)
Բուենա Վիստա շրջան (Այովա)

Բուենա Վիստա շրջան (անգլ.՝ Buena Vista County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.489 կմ² է, բնակչությունը՝ 20.260 մարդ (2010 թ. տվյալներով)։ Շրջկենտրոնն է Ստորմ Լեյք բնակավայրը։ Կազմավորվել է 1851 թ.։
Սալաիր (Ինյայի վտակ)

Անվան այլ կիրառումների համար տե՛ս՝ Սալաիր (այլ կիրառումներ)Սալաիր (ռուս.՝ Салаир), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Ինյա գետի ձախ ափին՝ 565 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200005455
Հիդրոլոգիական ուսումնասիրությունների կոդը - 115200545
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չարոխի

Չարոխի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիս գետի աջ կողմում, Դիարբեքիր քաղաքից 10-12 կմ հեռու։


== Բնակչություն ==
Բնակվում էին ասորիներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
100 տարի (ֆիլմ)

«100 տարի։ Ֆիլմ, որը դուք երբեք չեք տեսնի», ռեժիսոր Ռոբերտ Ռոդրիգեսի նկարահանած ֆիլմը, որի պրեմիերան նախատեսված է 2115 թվականի նոյեմբերի 18-ին։ Գլխավոր դերում նկարահանվել է Ջոն Մալկովիչը։


== Պատմություն ==
Մալկովիչը և Ռոդրիգեսը 2015 թվականի նոյեմբերին հայտարարել են, որ նրանք միավորվել են Rémy Martin ընկերության հետ, որի հարյուր տարի հնությամբ Louis XIII կոնյակն է ոգեշնչել ֆիլմը ստեղծելուն։ 2015 թվականի նոյեմբերի 18-ին Մալկովիչը և Ռոդրիգեսը թողարկել են ֆիլմի երեք կարճ թրեյլեր, որոնցում, սակայն, ֆիլմի ոչ մի կադր ցույց տրված չէ։
Ֆիլմում ներկայացվում են ապագայի մասին պատկերացումների երեք տարբերակներ՝ հակաուտոպիայից մինչև տեխնոլոգիական դրախտ։
Ֆիլմի ժապավենը մեկ շիշ կոնյակի հետ պահվում է Լյուդովիկոս XIII-ի տան նկուղում գտնվող բարձր տեխնոլոգիաներով հագեցած անվտանգ ապակե զրահապատ կոդավորված պահարանում, որն ավտոմատ կերպով բացվելու է 2115 թվականի նոյեմբերի 18-ին։ Բացի թրեյլերներից, ֆիլմի հեղինակները պատրաստել են նաև մետաղական 1000 տոմս, որոնք հնարավոր կլինի գնել և որոնցով ժառանգները կարող են ներկա գտնվել պրեմիերային։ Ֆիլմի սյուժեն գաղտնի է պահվում։
Չհրկիզվող պահարանը, որտեղ պահվում է ֆիլմը, ցուցադրվել է 2016 թվականի Կաննի կինոփառատոնում և աշխարհի մի շարք այլ քաղաքներում, նախքան վերադարձել է Կոնյակ (Ֆրանսիա)՝ Լյուդովիկոս XIII-ի տան նկուղներ։


== Ծանոթագրություններ ==
Կատո Դրիս

Կատո Դրիս (հուն․՝ Kάτω Δρυς), գյուղ Կիպրոսի Հանրապետության Լառնակայի շրջանում։ Տեղակայված է Լառնակա քաղաքի հարավ-արևմուտքում։ Մոտ գտնվող գյուղերն են Լեֆկարան (4 կմ) և Վավլան (6 կմ)։ Գյուղում կա մեկ եկեղեցի և մի քանի մատուռներ։


== Բնակչություն ==
1831 թվականին գյուղի բնակչությունը կազմել է 345, արդեն 1946 թվականին գյուղի բնակչությունը անցնում էր 53-ը։ Ըստ 2011 թվականի տվյալների Կատո Դրիս գյուղի բնակչությունը կազմել է 129 մարդ, մեծամասնությունը հույն կիպրացիներ են։ Կատո Դրիսի բնակչության կտրուկ անկումից հետո կարծես թե գյուղը կրկին կյանքի է կոչվում։


== Արտաքին հղումներ ==
Kato Drys Community Council website Archived 2007-09-28 at the Wayback Machine.


== Ծանոթագրություններ ==
Կրասնի Կլյուչ (գյուղ, Միշկինսկի շրջան)

Անվան այլ կիրառումների համար տե՛ս՝ Կրասնի ԿլյուչԿրասնի Կլյուչ (ռուս.՝ Красный Ключ, բաշկիրերեն՝ Красный Ключ), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չոբոտովո (գյուղ, Սաֆոնովսկի շրջան)

Չոբոտովո (ռուս.՝ Чоботово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայերը Ֆինլանդիայում

Ֆինլանդահայերի թիվը այժմ կազմում է 1.200 մարդ։ Նրանք այստեղ գաղթել են ԽՍՀՄ-ից, Մեձավոր Արևելքից, Հայաստանից, մասամբ՝ Նորվեգիայից։ Նրանք բնակվում են մայրաքաղաք Հելսինկիում, Տուրկու և Տամպերե քաղաքներում։
Հայերի մեծ մասը առաքելական է և Էջմիածնապատկան է։ Կան շատ քիչ թվով կաթոլիկ հայեր։
Էնրիկո Բետտի

Էնրիկո Բետտի  (իտալերեն՝ Enrico Betti, հոկտեմբերի 21, 1823(1823-10-21)[…], Պիստոյա, Տոսկանա, Իտալիա - օգոստոսի 11, 1892(1892-08-11)[…] կամ օգոստոսի 13, 1892(1892-08-13), Տերիչոլա, Պիզա, Տոսկանա, Իտալիա), իտալացի մաթեմատիկոս և ֆիզիկոս։ Հայտնի է տեղաբանության վերաբերյալ իր աշխատանքներով, զբաղվել է նաև ընդհանուր հանրահաշվով և մաթեմատիկական վերլուծությամբ։


== Կենսագրություն ==
Ծնվել է տոսկանական Պիստոյա քաղաքում, վաղ տարիքից զրկվել է հորից։ 1846 թվականին ավարտել է Պիզայի համալսարանը։ Մասնակցություն է ունեցել Իտալիայի միավորման համար մղվող զինված պայքարին, այնուհետև դասախոսել է Պիզայի համալսարանում։

1857 թվականին բարձրագույն հանրահաշվի պրոֆեսոր, այնուհետև փոխադրվել է վերլուծության բարձրագույն երկրաչափության ամբիոն
1864 թվականին Մաթեմատիկական ֆիզիկայի պրոֆեսոր
1870 թվականին  Երկնային մեխանիկայի պրոֆեսորԲետտին դասավանդել է նաև Պիզայի Բարձրագույն նորմալական դպրոցում, իսկ 1864 թվականից դառնում է նրա տնօրենը։ Այդ տարիներին Բարձրագույն նորմալական դպրոցը դարձել է Իտալիայի առաջատար ուսումնական հաստատություններից մեկը։ Իտալիայի 19-րդ դարի երկրորդ կեսի շատ նշանավոր մաթեմատիկոսներ սովորել են նրա դասախոսություններով։  
Սկզբնապես (1850-1860) Բետտիի հետազոտությունները վերաբերվում էին հանրահաշվին (Գալուայի տեսություն), մաթեմատիկական վերլուծությանը  (Էլլիպտիկ ֆունկցիաներ), ֆունկցիաների տեսությանը։ Եվրոպայում ճամփորդությունների ժամանակ (1858) ծանոթացել է Ռիմանի հետ, տարվել է նրա գաղափարներով և շարունակել նրա աշխատանքները բազմաչափ երկրաչափության  և մաթեմատիկական ֆիզիկայի վերաբերյալ։ 1871 թվականին Բետտին հոդված հրատարակեց «Կամայական թվերի տարածության չափերի վերաբերյալ» (Sopra gli spazi di un numero qualunque di dimensioni), որտեղ ի հայտ եկավ մի տերմին-հասկացություն, որը հետագայում կոչվեց «Բետտիի թվեր»։ Տերմինի անվանումը տվեց  Անրի Պուանկարեն, որն էլ ավարտեց տոպոլոգիայի հիմքերի ստեղծումը։ Բետտին իր ավանդը ունեցավ պոտենցիալի տեսության, մակերեսների բազմաչափ կապակցման տեսության բնագավառում։ Ֆիզիկայի բնագավառում ուսումնասիրեց ջերմության տարածման, հիդրոդինամիկայի և մազական տեսության պրոբլեմները։ Առաձգականության տեսության մեջ բացահայտել է Բետտիի կարևորագույն թեորմը։
1862 թվականից իտալական խորհրդարանի անդամ էր, 1884 թվականին դարձել է պատգամավոր։


== Նշանավոր աշակերտներ ==
Չեզարե  Արցելա
Լուիջի Բիանկի
Վիտո Վոլտերա
Ուլիս Դինի
Գրեգորիո Ռիչի Կուրբաստրո
Ֆեդերիգո Էնրիկես


== Աշխատություններ ==
Բետտիի վերը հիշատակվածներից  ամենանշանավորը «Կամայական թվերի տարածության չափերի վերաբերյալ» հոդվածն է։ 

Betti E. Sopra gli spazi di un numero qualunque di dimensioni(չաշխատող հղում). Ann. Mat. pura appl. 2/4 (1871), 140—158. ISSN: 0373-3114.Բետտիի ստեղծագործությունների երկհատորյակը հրատարակվել է հետմահու 1903-1913 թվականներին։

Opere matematiche di Enrico Betti, pubblicate per cura della R. Accademia de' lincei (2vols.) (U. Hoepli, Milano, 1903—1913)


== Գրականություն ==
Боголюбов А. Н. Математики. Механики. Биографический справочник. - Киев: Наукова думка, 1983.
Колмогоров А. Н., Юшкевич А. П. (ред.). Математика XIX века. - М.: Наука, 1981. - Т. 2. Геометрия. Теория аналитических функций..


== Ծանոթագրություններ ==


== Արտաքին հղումներ ==
Enrico Betti Archived 2012-05-10 at the Wayback Machine.
Բժշկական մանրէաբանությունը Հայաստանում

Բժշկական մանրեաբանություն, Բժշկական մանրէաբանության զարգացումը Հայաստանում պայմանավորված է 1923 թվականին ԵՊՀ-ում մանրէաբանության ամբիոնի (վարիչ՝ Ա. Իսահակյան) հիմնադրմամբ։ Սկզբնական շրջանում զբաղվել են արևադարձային տեղական վարակների ուսումնասիրություններով։ Ա. Իսահակյանն առաջինն է բացահայտել պապատաչի տենդը, լեյշմանիոզները, տզային հետադարձ տիֆը, նախակենդանիներով փոխանցվող աղիքային վարակները և մալթայան տենդը (բրուցելոզ) հանրապետությունում։ Ուսումնասիրվել են այդ հիվանդությունների հարուցիչները, տարածման ուղիները, մշակվել դրանց դեմ պայքարի միջոցներ։ Հետագայում զբաղվել են երկրամասային ախտաբանության՝ աղիք, վարակների հարցերով (Բ. Ավետիքյան, Վ. Միքայելյան, Ա. Միրզաբեկյան, Ջ. Ահարոնովա, Լ. Ֆրանգուլյան, Վ. Շեկոյան և ուրիշներ)։ Ոաումնասիրվել են նաև դիֆթերիայի (Ջ. Ամյան), վերքային վարակների (Բ. Ավետիքյան, Մ. Ալավերդյան) հարուցիչները և միկոպլազմաներով հարուցված թոքաբորբը (Ն Բաբայան), հակաբիոտիկների, արդյունաբերական թույների, գյուղատնտեսական թունաքիմիկատների ազդեցությամբ օրգանիզմի իմունաբանական տեղաշարժերը, նյարդահումորալ մեխանիզմների (մասնավորապես՝ հարվահանագեղձերի) դերն օրգանիզմի իմունային շարժընթացների կարգավորման հարցում (Վ. Շեկոյան)։ 1986 թվականին ԵՊԲՀ մանրէաբանության ամբիոնը վերակազմակերպվել է բժշկ. մանրէաբանության, վիրուսաբանության և իմունաբանության ամբիոնի (վարիչ՝ Վ. Շեկոյան), որտեղ ուսումնասիրվում են իմունաբանական շարժընթացներում նյարդային և իմունային համակարգերի փոխազդեցության հարցեր։ Ուսումնասիրվել է հիպոթալամուսի մոդուլացնող դերը մոնոնուկլեար ֆագոցիտային համակարգի բջիջների ակտիվացման մեջ (Վ. Շեկոյան)։ Բացահայտվել է ԳԱԿԹ-ի՝ որպես իմունոմոդուլյատորի, նպատակաուղղված օգտագործման հնարավորությունը իմունային շարժընթացների կարգավորման նպատակով՝ նորմայում և տարբեր ախտաբան, շարժընթացներում (Վ. Շեկոյան, Դ. Մուրադյան Վ. Թովմասյան, Ս. Զալինյան, Ք. Աբգարյան, Գ. Պողոսյան)։ Ամբիոնում ուսումնասիրվել են նաև էլեկտրաստատիկ դաշտի ազդեցությունն առաջնային իմուն պատասխանի և մակրոֆագերի ակտիվության վրա (Վ. Թովմասյան), սրտավիրաբուժական միջամտությունների ազդեցությունն իմունակարգավորման օղակի վրա և վերջինիս դերը թարախասեպտիկ բարդությունների առաջացման խնդրում (Լ. Մխեյան), անօդակյաց-օդակյաց մանրէների փոխազդեցության միջնորդավորված դերը վերքայի և վարակների ախտածնության մեջ (Ն. Թարվերդյան), ժամանակակից հրազենային վնասվածքի մանրէաբանական հատկանիշների փոփոխման դինամիկան (Կ. Բարոյան), երեխաների ու դեռահասների կազմվածքի զարգացման ու սեռական հասունացման տեմպերի և աղիների բնականոն միկրո կենսահամակեցության վիճակը Երևանում (Մ. Հովհաննիսյան), ռոտավիրուսային ստամոքսաղիքաբորբով հիվանդացությունը ՀՀ-ում (Կ. Մանուկյան), աղիք, վարակիչ հիվանդություններով հիվանդացության համաճարակաբանությունը ԼՂՀ-ում (Զ. Ասրիյան) և այլն։
Աբբիսա

Աբբիսա, հնագույն երկրամաս Արևմտյան Տիգրիսի վերին հոսանքում։ Հավանաբար գտնվում էր այժմյան Արղանայի շրջանում։
Հիշատակված է ասուրական թագավորների սեպագիր արձանագրություններում։ Թիգլաթպալասար I-ը կցել էր Նաիրիին։ Նիկողայոս Ադոնցը ենթադրաբար նույնացնում է այժմյան Արղանայի շրջանի Ֆիս (Փիս) բնակավայրի հետ։


== Ծանոթագրություններ ==
Ավագ շաբաթ

Ավագ Շաբաթ (հուն․՝ Μεγάλη Εβδομάδα — Megali Evdomada), Ծաղկազարդին հաջորդող Մեծ Պահքի վերջին շաբաթը, որն ավարտվում է Սուրբ Հարության տոնով (Զատիկ), որի ընթացքում հիշվում է Խորհրդավոր ընթրիքը, Հիսուս Քրիստոսի դատավարությունը, տանջանքներն, խաչելությունը և թաղումը։ Ավագ Շաբաթի բոլոր օրերի անվանը նախորդում է «Ավագ» բառը (Ավագ Երկուշաբթի, Ավագ Երեքշաբթի, և այլն)։


== Ավագ Շաբաթի օրերի խորհուրդները ==


=== Ավագ երկուշաբթի ===
Արարչագործության հիշատակի, նաև Անիծված թզենու և Երուսաղեմի տաճարը մաքրելու օրն է։


=== Ավագ երեքշաբթի ===
Տասը կույսերի հիշատակության, ինչպես նաև հրեաների հարցումներին Քրիստոսի բացատրության ու փարիսեցիների հանդիմանության օրն է։ Եկեղեցին Ավագ երեքշաբթի հիշատակում է տասը կույսերի առակը և Վերջին Դատաստանի բացատրությունը, ինչպես նաև Ջրհեղեղը և մարդկության կրկին սկզբնավորումը։


=== Ավագ չորեքշաբթի ===
Քրիստոսի մատնության հիշատակի օրն է։ Հիշատակվում է Քրիստոսի օծումը և Հուդայի մատնությունը։ Այդ օրը Բեթանիայում, Սիմոն Բորոտի տանը մի կին թանկարժեք յուղով օծել է Հիսուսին, ինչը խորհրդանշում է Տիրոջ մոտալուտ մահը։ Օծմանը հաջորդում է Հիսուսին մատնելու Հուդայի որոշումը։


=== Ավագ հինգշաբթի ===
Հիսուս Քրիստոսի վերջին ընթրիքի հիշատակության օրն է։ Ըստ Ավետարանի այդ օրը հաստատվել է Սբ. Հաղորդության խորհուրդը։ Միջօրեին մատուցվում է Սբ. Պատարագ։ Ոտնլվայի արարողությունը կատարվում է օրվա երկրորդ կեսին մինչև երեկոյան ժամերգություն և խորհրդանշում է այն խոնարհությունը, որ ցուցաբերեց Քրիստոս Իր աշակերտների հանդեպ։ Ավագ հինգշաբթի, երեկոյան ժամերգությունից հետո կատարվում է հսկման (Խավարում) կարգը։ Այդ ժամանակ խորանի վրա վառվում է 12 մոմ, իսկ մեկ մեծ մոմ դրվում է կենտրոնում։ Յուրաքանչյուր անգամ, երբ ընթերցվում է Ավետարանը, մեկ-մեկ հանգցնում են մոմերը, վերջում մնում է միայն կենտրոնինը։ Այն խորհրդանշում է Քրիստոսին, Ով մնացել էր մենակ։


=== Ավագ ուրբաթ ===
Հիսուս Քրիստոսի ձերբակալության, խաչելության, մահվան ու թաղման հիշատակի օրն է։ Առավոտյան կատարվում է ժամերգություն, ընթերցում են Ավետարաններ, որոնք բովանդակում են Հիսուսի երկրային կյանքի վերջին ժամերը՝ մատնությունը, ձերբակալությունը, Պետրոսի ուրացումները, Պիղատոսի մոտ տանելը, մահվան վճիռը, չարչարանքներն ու անարգանքը, Գողգոթայի վրա խաչվելը, արեգակի խավարումը, մահը, թաղումը։ Ավագ ուրբաթ պատարագ չի մատուցվում, որովհետև Քրիստոս պատարագվեց խաչի վրա։ Երեկոյան արարողությունը խորհրդանշում է Հիսուս Քրիստոսի թաղումը։


=== Ավագ շաբաթ ===
Դժոխքի ավերում, Ճրագալույցի Սբ. Պատարագ։ Ըստ եկեղեցական ուսմունքի՝ Քրիստոսը մահից հետո իջել է դժոխք, ավերել այն՝ փրկություն շնորհելով արդարների հոգիներին։ Շաբաթ երեկոյան կատարվում է Ճրագալույցի Սբ. Պատարագ։ Հընթացս Ճրագալույցի Սբ. Պատարագի, երբ տրվում է Հիսուսի Հարության ավետիսը, վերջանում է նաև Մեծ Պահքը։ Սբ. Պատարագից հետո կատարվում է Սբ. Հաղորդության նախատոնակ։


== Արտաքին հղումներ ==
Ավագ Հինգշաբթին տարբեր ազգերի սովորույթներում (հոդված)
Sony Pictures Television

Sony Pictures Television (SPT), ամերիկյան հեռուստատեսական ընկերություն, որի գործունեության ուղղություններն են տարբեր ժանրերի ծրագրերի մատակարարումը, արտադրությունը և դիստրիբուցիան ամբողջ աշխարհով մեկ տարբեր՝ հարթակների համար։
Ընկերությունը Sony Pictures Entertainment–ի մասնաճյուղն է և Sony ճապոնական կորպորացիայի բիզնես միավորը։ Գլխավոր գրասենյակը գտնվում է ԱՄՆ–ում, Կալիֆոռնիա նահանգի Քալվեր Սիթի քաղաքում։


== Ընկերության գործունեություն ==
Sony Pictures Television ունի լիամետրաժ ֆիլմերի, սերիալների և ռեալիթի շոուների սեփական գրադարան, որոնք շատ պարգևների են արժանացել, և նույնպես մուլտիպլիկացիոն սերիալների և դրամաների, որոնք քննադատների կողմից բարձր գնահատականների են արժանացել։
SPT–ն ներառում է մոտ 150 զվարճացնող հեռուստաալիք ավելի քան 178 երկրներում և ունի մոտ երկու միլիարդ հանդիսատես ամբողջ աշխարհում։ SPT–ն զբաղվում է նաև կոնտենտի ստեղծմամբ, աջակցմամբ և արտադրանքով, և կառավարում է Crackle ստուդիայի տեսակայքով։ Բացի այդ, SPT–ն ամերիկյան պրոդյուսերական Embassy Row ընկերության սեփականատերն է։


== Հեռուստաալիքներ ==


==== Հեռուստաալիքներ, որոնք հաղորդում են ԱՄՆ–ից դուրս ====
Game Show Network (GSN)՝ վճարովի ամերիկյան հեռուստաալիք խաղերի մասին
SET՝ վճարովի հնդկական հեռուստաալիք
AXN՝ ֆիլմային հեռուստաալիք
Sony Movie Channel՝ ամերիկյան ֆիլմային հեռուստաալիք
GetTV՝ ամերիկյան ֆիլմային հեռուստաալիք
Movies4Men՝ արբանյակային ֆիլմային հեռուստաալիք, որը հաղորդում է Մեծ Բրիտանիայում և Իռլանդիայում
Cine Sony Television՝ անգլ–իսպանական հեռուստաալիք
truTV՝ բրիտանական հեռուստաալիք
Viasat 3՝ հունգարական հեռուստաալիք
Viasat 6
Animax


== Պարգևներ ==
2008 թվական՝ Արծաթե Promax/BDA Worldwide պարգև մարկեթինգային կամպանիայի համար
2010 թվական՝ Sony Channel լավագույն զվարճացնող հեռուստաալիք «Արտասահմանյան TV Ռուսատսանում» կատեգորիայում
2012 թվական՝ Sony Turbo հեռուստաալիքը ստացել է «Ոսկե ճառագայթ» մրցանակը «Հեռուստաալիքներ։ կինո և սերիալներ» անվանակարգում
2015 թվական՝ «Սպրոսոնի» շոուն Sony Channel հեռուստալիքում առաջին տեղ է գրավել «Մեծ Թիվ»–ի հարցման արդյունքում


== Ծանոթագրություններ ==


== Արտաքին հղումներ ==
Պաշտոնական կայք Archived 2019-12-07 at the Wayback Machine.
Մաութ

Մաութ (գերմ.՝ Mauth), կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 2371 մարդ (2010 թվականի դեկտեմբերի 31-ի տվյալներով)։ Զբաղեցնում է 28,89 կմ² տարածք։ Պաշտոնական կոդը՝ 09 2 72 134:


== Ծանոթագրություններ ==


== Արտաքին հղումներ ==
Պաշտոնական կայք
Սպոլտորե

Սպոլտորե (իտալերեն՝ Spoltore), քաղաք Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 16 546 մարդ։ Խտությունը՝ 429 մարդ/կմ²։ Տարածքը՝ 36 կմ²։ Փոստային ինդեքս՝ 65010։ Հեռախոսային կոդ՝ 085։
Սուրբ Պամֆիլիոս Սուլմոնացին հարգվում է որպես բնակավայրի հովանավոր։ Քաղաքի օրը նշվում է ամեն տարի ապրիլի 28-ին։


== Արտաքին հղումներ ==
http://www.comune.spoltore.pe.it/ Archived 2018-09-07 at the Wayback Machine.
Էլեանոր Թոմլինսոն

Էլեանոր Թոմլինսոն (անգլ.՝ Eleanor Tomlinson, մայիսի 19, 1992(1992-05-19), Լոնդոն, Միացյալ Թագավորություն), անգլիացի դերասանուհի և երգչուհի։ Նրա հայտնի դերերից են՝ Արքայադուստր Իզաբելը՝ «Հսկաներին նվաճող Ջեքը» ֆիլմից (2013), Իզաբել Նևիլ՝ «Սպիտակ թագուհին» հեռուստասերիալից և Դեմելզա Պոլդարկ՝ «Պոլդարկ» հեռուստասերիալից։


== Կենսագրություն ==
Թոմիլսոնը ծնվել է 1992 թվականի մայիսի 19-ին, Լոնդոնում։ Հետագայում իր ընտանիքի հետ տեղափոխվել է Բևեռլի։ Անգլիայում ընդունվել է Բևեռլիի քոլեջը (անգլ.՝ Beverley High School):
Նա Ջուդիթ Հիբերդի և երգիչ, դերասան ու ձիասպորտի մեկնաբան Մալքոլմ Թոմլինսոնի դուստրն է։ Նրա եղբայրը՝ Ռոսս Թոմլինսոնը, նույնպես դերասան է։ Իր առաջին դերը Էլեանորը խաղացել է «Անկում» ֆիլմում՝ 2005 թվականին։ 2010 թվականին իր էպիզոդիկ դերն է խաղացել Ալիսան հրաշքների աշխարհում ֆիլմում։ 2011 թվականին, որպես գլխավոր դերասանուհի, խաղացել է «Հսկաներին նվաճող Ջեքը» ֆիլմում։ 2015 թվականին Էլեանորը նկարահանվել է «Պոլդարկ» հեռուստասերիալում։
Էլեանորը նկարահանվել է «Սպիտակ թագուհին» հեռուստասերիալում, մարմնավորել է Լեդի Իզաբել Նևիլի դերը։ «Մահը գալիս է Փեմբեռլի» ֆիլմում խաղացել է Ջորջինա Դարսիի դերը։ Այն նույնպես BBC-ի հեռուստասերիալներից է։
2018 թվականին Թոմլինսոնը հայտնվել է «Radio Times» թոփ 100-ի ցուցակում և զբաղեցրել 56-րդ տեղը։ Ցուցակը կազմվել է տարբեր հեռուստատեսությունների տնօրենների կողմից։
2019 թվականին Էլեանորը նկարահանվել է BBC հեռուստաալիքի «Աշխարհների պատերազմ» (անգլ.՝ The War of the Worlds) սերիալում, որտեղ խաղացել է Էմիի դերը։ Այդ սերիալն էկրանավորվել է Հերբերտ Ուելսի համանուն վեպի հիման վրա։
2015 թվականից մինչև 2017 թվականի հունիս ամիս Թոմլինսոնը հարաբերությունների մեջ է եղել Բեն Ատկինսոնի հետ։ Էլեանորն ուներ բնական խարտյաշ մազեր, սակայն Պոլդարկ հեռուստասերիալի համար փոխել է իր մազերի գույնը կարմիր՝ կարծելով, թե իր կերպարին այն ավելի համապատասխան է։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Элеонор Томлинсон Internet Movie Database կայքում
Элеонор Томлинсон Թվիթթերում
Բերեզցի (գյուղ, Ռոդոմիշլինսկի շրջան)

Բերեզցի (ուկրաիներեն՝ Березці), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Բերեզցի գյուղում բնակվում էր 169 մարդ։ Բնակավայրը զբաղեցնում է 0,617 կմ² տարածք։ Բնակչության խտությունը կազմում էր 273,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալովոդյանոե (գյուղ, Պետրովսկի շրջան)

Անվան այլ կիրառումների համար տե՛ս՝ ՄալովոդյանոեՄալովոդյանոե (ուկրաիներեն՝ Маловодяне), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Մալովոդյանոե գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոլժիկ (գյուղ, Լիպովա Դոլինայի շրջան)

Անվան այլ կիրառումների համար տե՛ս՝ ԴոլժիկԴոլժիկ (ուկրաիներեն՝ Довжик), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Դոլժիկ գյուղում բնակվում էր 75 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոտեմիզմ

Տոտեմիզմ (օջիբվե հնդկացիների լեզվում օտ-օտեմ՝ նրա տոհմը, բառից), մարդկանց որոշակի խմբերի և, այսպես կոչված, տոտեմների (կենդանիներ, բույսեր, հազվադեպ՝ բնության երևույթներ, անշունչ առարկաներ) միջև գերբնական ազգակցության մասին հավատք տոհմացեղային հասարակության մեջ։ Տոտեմիզմի հիմնական տեսակը տոհմային է (անհատականը կամ սեռայինը՝ հազվադեպ)։ Տոտեմը (ավելի հաճախ՝ կենդանու տեսակ) իր անունը կրող խմբի (սովորաբար՝ տոհմ, համայնքի) կրոն, պաշտամունքի առարկան է։ Հիմնավոր ուսումնասիրությունները (հատկապես՝ սովետական գիտնականներ Դ․ Կ․ Զելենինի, Ա․ Ա․ Տոկարնի, Մ․ Պ․ Տուաոովի և ուրիշների) ցույց են տալիս, որ Տոտեմիզմ համընդհանուր երևույթ է, նախնադարյան հասարակությունում արենազգակցական հարաբերությունները երևակայականորեն արտացոլող առավել հին կրոն, համակարգերից մեկը։ Տոտեմիզմ առավել ամբողջությամբ պահպանվել է Ավստրալիայի բնիկների մեջ։ Տոտեմիզմի վերապրուկներ նկատվում են աշխարհի բոլոր կրոններում, ներառյալ հուդայականությունը, քրիստոնեությունը, բուդդայականությունը, հնդուիզմը, մահմեդականությունը։
Կարապետ Սիմոնյան

Կարապետ Սիմոնի Սիմոնյան (հունիսի 6, 1918(1918-06-06), Թիֆլիս, Վրաստանի Դեմոկրատական Հանրապետություն - դեկտեմբերի 12, 1983(1983-12-12), Թբիլիսի, Վրացական ԽՍՀ, ԽՍՀՄ), հայ զինվորական, Խորհրդային Միության հերոս (1940), մայոր, ԽՄԿԿ անդամ (1942)։ 
Ավարտել է Թբիլիսիի հրետանային ուսումնարանը (1942 թ.)։ 1938 թ.-ին զորակոչվել է կարմիր բանակ, 1939—1940 թթ.-ին մասնակցել է Երկրորդ համաշխարհային պատերազմի խորհրդա-ֆիննական ռազմաճակատին («Ձմեռային պատերազմ»)։ Եղել է տանկի հրաձիգ-ռադիստ։ Հերոսի կոչման արժանացել է Մաններհայմի գծի ամրությունների ճեղքման ժամանակ (1939 թ.-ի դեկտեմբեր) «ցուցաբերած խիզախության և արիության համար»։ Խորհրդա-գերմանական ռազմաճակատում («Հայրենական մեծ պատերազմ») կռվել է Հյուսիսային Կովկասի պաշտպանների շարքերում, ապա ծառայել հրամանատարական կադրեր պատրաստող զորամասերից մեկում։
Գլոբիգերիններ

Գլոբիգերիններ (Globigerina), միաբջիջ կենդանիների սեռ աբմատոտանիներ դասի ֆորամինիֆերների խմբից։ Գլոբիգերինների կրային ծակոտկեն խեցին կազմված է միմյանց հաղորդակցված գնդաձև խցիկներից։ Վերջիններս ծածկված են բազմաթիվ երկար ասեղներով, որոնք հեշտացնում են գլոբիգերինների շարժումը ջրում։ Ի տարբերություն մյուս արմատոտանիների, վարում են ազատ լողացող կյանք, մեծ քանակությամբ հանդիպում են տաք ծովերի պլանկտոնում։ Ունեն մի քանի տասնյակ ժամանակակից և բրածո տեսակներ։ Մահացած գլոբիգերինների խեցիները կուտակվում են հատակին՝ առաջացնելով օվկիանոսային խորջրյա գլոբիգևրինային տիղմի հիմնական բաղադրիչ մասը։
Կոմանդելի

Կոմանդելի (վրաց.՝ კომანდელი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Օնից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 55 մարդ։


== Ծանոթագրություններ ==
Ուկրաինայի ֆուտբոլի առաջնություն

Ուկրաինայի ֆուտբոլի առաջնություն  (ներկայումս պաշտոնապես անվանվում է  Լիգա Պարի-Մատչ ՝ մրցաշարի տիտղոսավոր «Պարի-Մատչ» հովանավորի անունով), Ուկրաինայի տղամարդկանց ֆուտբոլի առաջնությունը։ Անց է կացվում Ուկրաինայի «Պրեմիեր Լիգայի» պրոֆեսիոնալ ֆուտբոլային ակումբների միություն մասնակիցների միջև։ Հենց «Պրեմիեր Լիգան» էլ անց է կացնում առաջնությունը (սկսած 2008-2009 մրցաշրջանից, երբ այդ իրավունքը նրան տրվեց Ուկրաինայի ֆուտբոլի ֆեդերացիայի կողմից)։ Ուկրաինայի առաջին առաջնությունից մինչև 2007-2008 մրցաշրջանը ներառյալ ֆուտբոլային ակումբները, որոնք մասնակցել են առաջնությանը, պատկանում էին Բարձրագույն լիգային։
Առաջնությունն անց է կացվում 2 շրջանով՝ «աշուն-գարուն» համակարգով։ Ներկայումս մրցաշարին մասնակցում են 14 ակումբ։ Յուրաքանչյուր մրցաշրջանից հետո վերջին 2 տեղերն զբաղեցրած ակումբները տեղափոխվում են Առաջին լիգա, իսկ նրանց փոխարինում են Առաջին լիգայի 2 հզորագույն թիմերը։
Լիգայի առաջին առաջնությունը անց է կացվել 1992 թվականին։ Առաջին մրցաշարերն անցկացվել են Ուկրաինայի ֆուտբոլի ֆեդերացիայի հովանու ներքո, ապա՝ Ուկրաինայի պրոֆեսիոնալ ֆուտբոլային լիգայի։ Սկսած 2008-2009 մրցաշրջանից մինչև օրս այն անց է կացնում Ուկրաինայի «Պրեմիեր լիգայի» պրոֆեսիոնալ ֆուտբոլային ակումբների միությունը։


== Պատմություն ==
Ուկրաինայի չեմպիոն դարձել են միայն երեք թիմեր. «Դինամոն», «Շախտյորը» և «Թավրիան»։ «Դինամոն» միշտ հաղթել է առնվազն արծաթե մեդալներ, իսկ սկսած 1996-97 մրցաշրջանից դա ճիշտ է նաև «Շախտյորի համար»։ Այսպիսով մինչ այժմ այս 2 թիմերը իրեն մեջ խաղարկում են չեմպիոնությունն ու 2-րդ տեղը։ Այդպես էր մինչև 2012-2013 մրցաշրջանը, երբ «Դինամոն» զբաղեցրեց 3-րդ տեղը, իսկ արծաթե մեդալ նվաճեց խարկովյան «Մետալիստը»։ 2013-2014 մրցաշրջանի արդյունքներով «դինամոյացիները» առաջին անգամ հայտնվեցին մրցանակային եռյակից դուրս։


=== Տիտղոսային հովանավորներ ===
2006-07: Վիկտան-Միություն
2007-08: Բիոլա
2008-09-2012: Էպիկենտրոն
2015-16 - մ.հ.: Պարի-Մատչ


== 2015-2016 մրցաշրջան ==


== Հաղթողներ, առաջնությունների մրցանակակիրներ և լավագույն ռմբարկուներ ==


== Ակումբների ձեռքբերումներ ==


== Միագումար աղյուսակ ==
 2015-2016 


== Առաջնության բոլոր մասնակիցները և նրանց տեղերը ==
Դուռնաօվասի (հարթավայր)

Անվան այլ կիրառումների համար տե՛ս՝ Դուռնաօվասի (այլ կիրառումներ)Դուռնաօվասի, հարթավայր Հայկական լեռնաշխարհում, Փերի գետի ձախ կողմում, Բալու քաղաքից մոտ 45 կմ հյուսիս-արևելք։ 1-3 լայնությամբ նեղ շերտով ձգվում է արևելքից արևմուտք 10-12 կմ երկարությամբ։ Հարավից և հյուսիսից պատված լինելով ոչ բարձր լեռնաճյուղերով։ Նշանակված է Կովկասի 5-վերստանոց քարտեզում։


== Ծանոթագրություններ ==
Յուլիսկա

«Յուլիսկա» մարզադաշտ (չեխ․՝ Stadion Juliska), ֆուտբոլի և աթլետիկայի մարզադաշտ Պրահայում, «Դուկլա» ֆուտբոլային ակումբի տնային ասպարեզը։ Մարզադաշտը, որը բացվել է 1960 թվականին, պատկանում է չեխական բանակին։ Նախկինում մարզադաշտի տարողությունը հասնում էր 29 հազար հանդիսականի, այժմ այն 8150 հանդիսական է։


== Պատմություն ==
Մարզադաշտը պաշտոնապես բացվել է 1960 թվականի ամռանը։ Շուտով ստացել է «Յուլիսկա» անվանումը՝ ելնելով այն բանից, որ մարզադաշտի գլխավոր մուտքը գտնվում է Նա Յուլիսցե փողոցում։ Մարզադաշտի բացման հանդիպումը տեղի է ունեցել 1960 թվականի հուլիսի 10-ին. «Դուկլան» հյուրընկալել է ավստրիական «Վիներ Շպորտ Կլուբին» և հաղթել 2-1 հաշվով։ Եվրագավաթային առաջին հանդիպումը տեղի է ունեցել 1961 թվականի սեպտեմբերի 13-ին, երբ Գավաթակիրների գավաթի խաղարկությունում «Դուկլան» 2-1 հաշվով հաղթել է բուլղարական ԲԿՄԱ-ին։ Հանդիպմանը ներկա է եղել 14 հազար հանդիսական, իսկ խաղում աչքի են ընկել Ռուդոլֆ Կուչերան և Ֆրանտիշեկ Շաֆրանեկը։
1975 թվականին վերակառուցվել է գլխավոր տրիբունան։ Մարզադաշտի տարողությունն ավելացել է՝ հասնելով 29000 նստատեղի։ Հաջորդ վերակառուցումը սկսվել է 2011 թվականին՝ բարձրագույն լիգայում մրցելու արտոնագիր ստանալու համար։ Փայտե նստարաններն ամբողջությամբ փոխարինվել են պլաստմասսայե աթոռներով, որից հետո մարզադաշտի տարողությունը նվազել է՝ հասնելով 4590 նստատեղի։ Հաջորդ վերակառուցումը տեղի է ունեցել 2012 թվականին, երբ նոր նստատեղերի և պլաստիկ նստարանների ավելացման շնորհիվ հնարավոր է դարձել մարզադաշտի տարողությունը հասցնել 8150 նստատեղի։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Մարզադաշտի պատմությունը «Դուկլայի» պաշտոնական կայքում(չեխ.)
Մարզադաշտի լուսանկարները Fotbalovestadiony.cz կայքում (չեխ.)
Իվան Լե

Իվան Լեոնտիևիչ Լե (իսկական ազգանունը՝ Մոյսյա, ուկրաիներեն՝ Іван Ле, մարտի 10 (22), 1895, Moisentsi, Q12124138?, Zolotonoshsky Uyezd, Պոլտավայի նահանգ, Ռուսական կայսրություն - հոկտեմբերի 9, 1978(1978-10-09), Կիև, Ուկրաինական ԽՍՀ, ԽՍՀՄ), ուկրաինացի խորհրդային գրող։ ԽՄԿԿ անդամ՝ 1922 թվականից։


== Կենսագրություն ==
Իվան Լեն ծնվել է Չեռնոբայի շրջանի Չերկասիի մարզի Մոյսենցի գյուղում, անհող գյուղացու ընտանիքում։ Վաղ տարիքից զբաղվել է վարձու ծանր աշխատանքով, աշխատել է ձիապան, հանքափոր, հողափոր։ Առաջին համաշխարհային պատերազմի տարիներին ծառայել է բանակում։ 1923 թվականին ավարտել է բանֆակը, այնուհետև սովորել է Կիևի պոլիտեխնիկական ինստիտուտի ինժեներական ֆակուլտետում։ Աշխատել է ԽՍՀՄ և Ուկրաինայի գրողների միության կառույցներում, ինչպես նաև մամուլում և հրատարակչություններում։ Եղել է «Забой» ամսագրի խմբագիրը։ Մասնակցել է Հայրենական պատերազմին։
Մահացել է 1978 թվականի հոկտեմբերի 9-ին։ Թաղված է Կիևի Բայկովո գերեզմանատանը։


== Ստեղծագործություններ ==
Իվան Լեն գրել է պատմվածքներ, ակնարկներ, վիպակներ, վեպեր, որոնցից նշանավոր են՝ «Եֆիմ Կուդրյա» (1927), «Ավազակ», «Պորտապար» (1928), «Ուժեղ բնավորություն» (1941), «Մեժգորյայի վեպը», «Ինտեգրալ» (1931), «Երջանկության պատմություն» (1938), «Նալիվայկո» (1940), «Խմելնիցկի» (1-ին, 2-րդ, 3-րդ հատորներ)։
Վեպեր

Роман міжгір'я
Наливайко
Хмельницький («Խմելնիցկի»)
Історія радості («Երջանկության պատմություն»)
Південний захід)
Бронзового віку (1965–1972)Պատմվածքներ

Юхим Кудря «Եֆիմ Կուդրյա»
Інтеграл «Ինտեգրալ»
Кленовий лист
Право молодості (1951–1952) Ֆիլմեր

«Роман міжгір'я» («Մեժգորյայի վեպը»)


== Պարգևներ, մրցանակներ ==
Տարաս Շևչենկոյի անվան ՈւԽՍՀ պետական մրցանակ (1967)
Լենինի շքանշան
«Կարմիր դրոշի» շքանշան (1943)
«Աշխատանքային կարմիր դրոշի» շքանշան (1939)
Հայրենական պատերազմի I աստիճանի շքանշան (9.6.1945)
Հայրենական պատերազմի II աստիճանի շքանշան (9.7.1943)
«Կարմիր աստղի» շքանշան (25.9.1944)


== Ծանոթագրություններ ==


== Արտաքին հղումներ ==
Ինչպես Իվան Լեն օժանդակեց Դոնեցկի գրողներին
Իլիչա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ԻլիչաԻլիչա (ուկրաիներեն՝ Ілліча), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Իլիչա գյուղում բնակվում էր 1 124 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տատիշչևո

Տատիշչևո (ռուս.՝ Татищево), քաղաքատիպ ավան Ռուսաստանի Սարատովի մարզի Տատիշչևսկի շրջանի կազմում։
Բնակչությունը 2010 թվականին գրանցված տվյալներով կազմում էր 7491 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինտերֆազ

Ինտերֆազ (լատ.՝ inter - միջև և ֆազ, փուլ), ինտերկինեզ, բջջի միտոտիկ բաժանման փուլ։ Տարբերում են հետերոսինթետիկ ինտերֆազ, երբ բջիջն աճում է, տարբերակվում, իրականացնում է իրեն բնորոշ ֆունկցիան, և ավտոսինթետիկ ինտերֆազ, որի ընթացքում տեղի է ունենում բջջի նախապատրաստումը հաջորդ բաժանմանը։ Հասուն մարդու օրգանիզմում ինտերֆազը տևում է 10-30 ժամ և ավելի, արագ բաժանվող բջիջներում՝ մի քանի րոպե, օրինակ, ծովոզնու ձվաբջջում 2-4 բլաստոմերների փուլում ինտերֆազը տևում է 14 րոպե։
Hair (երգ)

«Hair» (հայերեն՝ Մազեր), ամերիկացի երգչուհի Լեդի Գագայի պրոմոսինգլը նրա երկրորդ ստուդիական Born This Way ալբոմից։ Երգի հեղինակներն են Լեդի Գագան և RedOne-ը։ Սինգլը թողարկվել է մայիսի 16-17-ին Մոսկովյան ժամով ժամը 00:00-ին iTunes Store-ում։


== Երգի մասին ==


=== Նախապատմություն և թողարկում ===
Առաջին անգամ Գագան ասել է երգի մասին Vogue ամսագրին տված հարցազրույցի ժամանակ։
Նախապես որոշված էր, որ Born This Way ալբոմի առաջին պրոմոսինգլը կլինի «The Edge of Glory» երգը, սակայն վերջինիս առևտրական հաջողության շնորհիվ որոշվեց, որ այն կթողարկվի որպես լիարժեք սինգլ, իսկ որպես պրոմոսինգլ կթողարկվի «Hair» երգը։


=== Սինգլի շապիկը ===
Շապիկը նկարված է սև-սպիտակ ոճով, որի վրա վառ առանձնացված են Լեդի Գագայի վարդագույն մազերը։


=== Տեքստ ===
«Hair» երգում ինչպես նաև «The Edge of Glory»-ում կան սաքսոֆոնային մասեր։ Երգի տեքստը պատմում է Գագայի անհատականության մասին։ Առաջին դեմքից նա ասում է իր հարաբերությունների մասին ծնողների հետ, իր արտաքին տեսքի մասին, որընրանք այդպես էլ չկարողացան ընդունել։ Մազերը այստեղ ունեն փոխաբերական իմաստ՝ դա անհատականության մի տեսակ է, որի հետևից աշխարհում քայլում է ամեն մարդ։


== Երգացանկ ==
Թվային ներբեռնում«Hair» — 5:08


== Հիթ-շքերթներ ==


== Հետաքրքիր փաստեր ==
Lady Gaga-ն անվանում է «Hair»-ը խոստովանություն քնից առաջ։
«Hair»-ը չէին պատրաստվել դարձնել պրոմոսինգլ։
Lady Gaga-ն կապում է երգի վերնագիրը նրա հետ, որ մազերը նրա մարմնի միակ հատվածն է, որը նա կարող է փոխել ամեն վայրկյանի իր ցանկությամբ։


== Ծանոթագրություններ ==
Տարասովկա (գյուղ, Օրոժիցյայի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Տարասովկա գյուղում բնակվում էր 327 մարդ։ Բնակավայրը զբաղեցնում է 1198 կմ² տարածք։ Բնակչության խտությունը կազմում էր 272,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թադևոս Մինասյանց

Թադևոս Սերգեյի Մինասյանց (1912, մարտի 23, Բաքու - ?/1982), խորհրդային պետական աշխատող, ԽՄԿԿ անդամ (1942)։


== Կենսագրություն ==

Ավարտել է Մոսկվայի Պոդբելսկու անվան ինժեներատեխնիկական ակադեմիան (1937)։ Կապի բնագավառում աշխատել է 1937 թվականից։ Եղել է Ալմա Աթայի կապի գրասենյակի պետի տեղակալ, 1938 թվականից՝ Հարավային Ղազախստանի կապի վարչության պլանֆինբաժնի վարիչ, 1944 թվականից՝ Կեմերովոյի մարզի կապի վարչության պետ, 1948-1953 թվականներին՝ կապի հայկական վարչության պետ։
1945-1952 թվականներին եղել է ԽՍՀՄ կապի Ժողկոմատի, 1946 թվականից ՀԽՍՀ կապի նախարար։ ՀԿԿ ԿԿ-ի անդամ է եղել 1964 թվականից։ Եղել է ՀԿԿ 19-րդ, 11-րդ, 23-27-րդ համագումարների պատգամավոր և ՀԽՍՀ 5-10-րդ գումարումների Գերագույն խորհրդի պատգամավոր։


== Հիշատակ ==
2012 թվականին Հայփոստը թողարկել է նամականիշ՝ նվիրված Թադևոս Մինասյանցի ծննդյան 100-ամյակին։


== Պարգևներ ==
Պարգևատրվել է Լենինի և Հոկտեմբերյան հեղափոխության շքանշաններով։


== Ծանոթագրություններ ==
Վոլոխովո-Յարսկի գյուղական խորհուրդ (Խարկովի մարզ)

Վոլոխովո-Յարսկի գյուղական խորհուրդ  (ուկրաիներեն՝ Волохово-Ярська сільська рада), Ուկրաինայի Խարկովի մարզի Չուգունևսկի շրջանում։
2001 թվականի տվյալներով Վոլոխովո-Յարսկի գյուղական խորհրդում բնակվում էր 1473 մարդ։ Բնակավայրը զբաղեցնում է 77.4 կմ² տարածք։ Բնակչության խտությունը կազմում էր 19.03 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)